Broos, hanteer saggies | | INKBroos, hanteer saggies – INK
datum Oktober 2017 (111) September 2017 (141) Augustus 2017 (170) Julie 2017 (190) Junie 2017 (123) Mei 2017 (137) April 2017 (167) Maart 2017 (182) Februarie 2017 (122) Januarie 2017 (158) Desember 2016 (101) November 2016 (102) Oktober 2016 (143) September 2016 (152) Augustus 2016 (316) Julie 2016 (193) Junie 2016 (193) Mei 2016 (226) April 2016 (342) Maart 2016 (155) Februarie 2016 (81)
Titel: Broos, hanteer saggies
Datum gepubliseer: 16 April 2017 Aantal woorde: 191 140 Kere gelees ♥4
Sy post prentjies op haar timeline
purper, pers en pruimframboos –
elke foto het ‘n blompot
elke blompot het ‘n roos.
Soms staar sy net deur ruite
oor ‘n kuspad,
na die see.
Soms ruik sy net die soutwind
en die witmis
wat stil oor Valsbaaistrande vee –
totdat lankal-koue koffie
haar uit drome laat ontwaak
en haar t’rug laat loop kombuis toe
om warm kruietee te maak.
Sy verf blomme op haar canvas
die kleurespel en beelde
verloën haar hart
Op facebook praat sy engels –
(maar sy huil in Afrikaans)
van immerhoop om eendag weer
verby die asspoor
wat die liefde los
tot in die sonskyn te mag dans.
Elke oggend breek die branders,
saans sak die son
– soos ‘n skildery –
in purper, pers en pruimframboos
by haar horison verby.
En sy wil nog graag op reis gaan
maar vir nóú bly sy eers tuis
(voor ‘n venster met ‘n sea view)
en rus in die beskutting
van haar eenslaapkamerhuis.
purper, pers en pruimframboos.
Op elke foto kraak ‘n blompot
in elke blompot
knak ‘n roos.
Carma ek is mal oor hierdie ene
Baie groot dankie, Neels. Ek waardeer dit regtig 🙂
Baie dankie, Anze 🙂
Kommentaar telling: 707
2 Lede, 27 gaste aanlyn